Zmluva č. 4/2015 o sprostredkovaní nájmu nebytového priestoru

Zmluvné strany:

Názov spoločnosti: **MEDITEX , spol. s r.o.**

so sídlom: Bohúňova 24, 811 04 Bratislava

IČO: 31319220

Zapísaná v OR: Okresný súd Bratislava I

Oddiel: Sro, vložka č. 2402/B

štatutárny zástupca: Ing. Bernard Šutovský, konateľ

bankové spojenie: TATRA BANKA a.s.,

číslo účtu : 2625024423/1100

DIČ: 2020302350

IČDPH: SK202 0302 350

(ďalej len " **sprostredkovateľ** ")

a

Názov spoločnosti: **KSP, s.r.o**

So sídlom: Vajnorská 135, 831 04 Bratislava

IČO: 35847689

Zapísaná v OR: Okresný súd Bratislava I

Oddiel: Sro, vložka č. 27764/B

štatutárni zástupcovia: Róbert Müller – konateľ

 Branislav Šitina– konateľ

 Ing. Pavol Špaček – konateľ

Bankové spojenie: PRIMA banka, a.s.

 č. ú. : 4853725001/5600

IČO: 35847689

IČDPH : SK 202 1700 637

(ďalej len " **záujemca** ")

uzavierajú podľa ustanovenia § 642 a nasl. Obchodného zákonníka ( Zákon č. 513/1991 Zb.) túto zmluvu o sprostredkovaní nájmu nebytového priestoru:

**Článok 1**

**Predmet zmluvy**

Predmetom tejto zmluvy je záväzok sprostredkovateľa, že bude vyvíjať činnosť smerujúcu k tomu, aby záujemca mohol uzavrieť nájomnú zmluvu (ďalej len "predmetná zmluva"), predmetom ktorej je nájom priestorov s celkovou plochou 291 m2, ktoré sa nachádzajú v areáli KSP s.r.o. na Vajnorskej ul. č.135 za podmienok ďalej stanovených.

**Článok 2**

**Práva a povinnosti zmluvných strán**

1. Všetky náklady spojené so sprostredkovaním predmetnej zmluvy hradí sprostredkovateľ.

2. Obsahom predmetnej zmluvy, ktorým je sprostredkovateľ zaviazaný, musí byť:

a) ponuková cena prenájmu: podľa výpočtového listu nájomného dodaného záujemcom

b) doba nájmu: doba neurčitá

1. Záujemca súhlasí s tým, aby sprostredkovateľ vyvíjal činnosť smerujúcu k tomu, aby záujemca mohol uzavrieť predmetnú zmluvu s ľubovoľnou fyzickou alebo právnickou osobou.

**Článok 3**

**Provízia**

1. Záujemca sa zaväzuje po uzatvorení predmetnej zmluvy s osobou, ktorú vyhľadal a kontakt na ňu zabezpečil sprostredkovateľ, uhradiť sprostredkovateľovi províziu vo výške jednomesačného nájomného bez DPH, t. j**. 863,67 €,** pričom k sume bude pripočítaná DPH v sadzbe podľa platnej legislatívy.
2. Províziu podľa odseku 1 tohto článku uhradí záujemca sprostredkovateľovi po podpise predmetnej zmluvy a zaplatení prvej splátky nájomného sprostredkovaným nájomcom. Províziu podľa odseku 1 tohto článku uhradí záujemca prevodom na účet sprostredkovateľa oproti vystavenému účtovnému dokladu.
3. Okrem odmeny uvedenej v čl. 3. bod 1 nemá sprostredkovateľ nárok na náhradu iných nákladov vynaložených v súvislosti so sprostredkovaním nájomcu.
4. Sprostredkovateľ a záujemca sa dohodli, že v prípade, ak nájom založený predmetnou zmluvou bude skončený skôr ako po 12 mesiacoch odo dňa nadobudnutia účinnosti predmetnej zmluvy, sprostredkovateľ je povinný vrátiť záujemcovi alikvótnu časť jeho provízie.

**Článok 4**

**Spoločné ustanovenia**

1. Sprostredkovateľ je povinný oznámiť záujemcovi všetky okolnosti dôležité pre jeho rozhodovanie o uzavretí predmetnej zmluvy a záujemca je povinný oznámiť sprostredkovateľovi dôležité skutočnosti, ktoré majú pre neho rozhodný význam pri sprostredkovaní uzavretia predmetnej zmluvy.
2. Zmluva sa uzatvára na dobu neurčitú a jej platnosť končí uzatvorením predmetnej zmluvy a vyplatením provízie sprostredkovateľovi pre jeden daný konkrétny prípad nájmu.
3. Záujemca sa zaväzuje sprostredkovateľovi oznámiť prípadné uzatvorenie predmetnej zmluvy s osobou, na ktorú kontakt zabezpečil sprostredkovateľ. V prípade, že záujemca tak neučiní, sprostredkovateľ uplatní svoj nárok na dohodnutú províziu súdnou cestou.
4. Ak záujemca neuzavrel, alebo neuzavrie predmetnú zmluvu so žiadnou osobou, ktorú získal prostredníctvom sprostredkovateľa, nemá sprostredkovateľ nárok na žiadnu odmenu ani na náhradu nákladov.

**Článok 5**

**Záverečné ustanovenia**

1. Táto zmluva je vyhotovená v troch rovnopisoch, 2 pre záujemcu a 1 pre sprostredkovateľa.
2. Táto zmluva nadobúda platnosť a účinnosť dňom podpisu oboma zmluvnými stranami.
3. Účastníci zmluvy prehlasujú, že jednotlivým ustanoveniam tejto zmluvy porozumeli čo do obsahu aj rozsahu, tieto vyjadrujú ich vôľu a zaväzujú sa ich dobrovoľne plniť.

Dňa 16.06.2015

**Záujemca : Sprostredkovateľ :**

**KSP, s.r.o. MEDITEX , spol. s r.o.**

 .............................................. .............................................

 Róbert Müller Ing. Bernard Šutovský, konateľ

 konateľ

.................................................

 Branislav Šitina

 konateľ

................................................

 Ing. Pavol Špaček

 konateľ